Miljard USA dollarit maksma läinud ja pool tonni kaaluv ICESat-2 suundub orbiidile kanderaketi Delta II pardal, mis tõusis Vandenbergi õhuväebaasist õhku Eesti aja järgi kell 15.02.

"IceSat-2 missioon on uurida meie alaliselt muutuva koduplaneedi pooluste jääkatet," teatas NASA kommentaator.

Missioon märgib esimest korda peaaegu aastakümne jooksul, kui NASA-l on orbiidil tööriist, millega mõõta jääkatet ning merevee taseme tõusu Maal.

Eelmine missioon ICESat töötas kuus aastat ajavahemikul 2003-2009.

See missioon tuvastas merejää õhenemise ning jääkatte kadumise Gröönimaa ja Antarktika rannikualadelt.

Vahepealsel üheksal aastal on Arktika ja Antarktika kohal lennanud lennukimissioon Operation IceBridge.

Lasertehnoloogia abil kosmosest kogutud informatsioon peaks olema palju täpsem. Uus laser on võimeline tulistama 10 000 korda sekundis eelmise ICESati 40 korra asemel ning satelliit viib mõõtmisi läbi iga 0,7 meetri järel.

"See missioon kogub piisavalt andmeid muudatuste tuvastamiseks Gröönimaa ja Antarktika jääkattes isegi siis, kui see on ainult neli millimeetrit paks," teatas NASA avalduses, lisades, et laser mõõdab mitte ainult jääga kaetud territooriumi suurust, vaid ka katte kõrgust ja kallet.